Francisco Asenjo Barbieri

Francisco Asenjo Barbieri (født 3. august 1823 i Madrid i Spania, død 19. februar 1894 i Madrid) var en spansk komponist og musikkforskere.

Etter en vekslingsrik karriere som klarinettist ved militærmusikken, teatersufflør, operasanger, musikkritiker og musikklærer viet Barbieri seg til komposisjon for sangscenen. 

Særlig blåste han liv i de folkelige spanske operetter, de såkalte zarzuelas, hvorav han selv komponerte nærmer åtti, blant annet den populære Jugar con fuego (1851). I 1874 kronet han musikkformen zarzuela treakteren El Barberillo de Lavapies, et verk som fikk innpass også mange andre land.  Andre zarzuelaer som kan fremheves er Pan y toros, Don Quijote, Los diamantes de la corona, og El Diablo en el poder.

Senere viet Barbieri seg til musikalsk forskning og utgav blant annet i år 1880 Cancionero musical de los siglos XV y XVI, en samling to- og flerstemte sangkomposisjoner, først og fremst ballader, fra 1400- og 1500-tallene, og skrev et verk om kirkemusikk i 1889. Barbieri tilhørte sin samtids mest populære spanske komponister og ble i 1868 også professor i harmonilære og musikkhistorie ved konservatoriet ved Real Academia de Bellas Artes de San Fernando i Madrid.

Referanser

Litteratur 
 Svensk uppslagsbok. Malmö 1939
Webber, Christopher.  The Zarzuela Companion.  Lanham, MD: Scarecrow, 2002.

Eksterne lenker 
 
 
 
  

Spanske komponister
musikkhistorikere
Spanske musikkteoretikere
Musikkforskere
Spanske musikere
Spanske operasangere
Personer fra Madrid